Μονή Μεταμορφώσεως του Σωτήρος Δρυοβούνου

Η Μονή Μεταμορφώσεως του Σωτήρος Δρυοβούνου βρίσκεται έξω από το χωριό Δρυόβουνο, στο δήμο Βοΐου, στη Δυτική Μακεδονία.

 Ίδρυση της Μονής 
Στο εσωτερικό υπέρθυρο του κυρίως ναού, στο καθολικό της Μονής, υπάρχει επιγραφή σύμφωνα με την οποία ο ναός «εθεμελιώθη εκ βάθρου» το 1592 και «ανηγέρθη και ανεστορήθη» το 1652. Με βάση την επιγραφή αυτή πιθανόν είναι η θεμελίωση να έγινε το 1592 αλλά οι εργασίες κατασκευής σταμάτησαν για κάποιο λόγο και τελικά ολοκληρώθηκαν το 1652 με την αγιογράφηση του κυρίως ναού.  Τα μοναστήρια της Μητροπόλεως Σισανίου και Σιατίστης, Αναστασίου Δάρδα, Μακεδονική Βιβλιοθήκη –Δημοσιεύματα της Εταιρείας Μακεδονικών Σπουδών, Θεσσαλονίκη 1993, σελ. 67 Επρόκειτο εξ αρχής για μοναστήρι καθώς στην επιγραφή γίνεται αναφορά σε κτήτορες ιερομόναχους.  Τα μοναστήρια της Μητροπόλεως Σισανίου και Σιατίστης, Αναστασίου Δάρδα, Μακεδονική Βιβλιοθήκη –Δημοσιεύματα της Εταιρείας Μακεδονικών Σπουδών, Θεσσαλονίκη 1993, σελ. 66

Πάντως το 1632 υπήρχε μοναστήρι γεγονός που αποδεικνύεται από ένα αργυρό θυμιατήρι, που φυλάσσεται στη Μονή Κοιμήσεως της Θεοτόκου Μικροκάστρου, και στο οποίο υπάρχει επιγραφή ότι είναι «του Σωτήρος Χριστού», δηλαδή προέρχεται από το μοναστήρι της Μεταμόρφωσης του Σωτήρος στο Δρυόβουνο.  Τα μοναστήρια της Μητροπόλεως Σισανίου και Σιατίστης, Αναστασίου Δάρδα, Μακεδονική Βιβλιοθήκη –Δημοσιεύματα της Εταιρείας Μακεδονικών Σπουδών, Θεσσαλονίκη 1993, σελ. 68

Έχει διατυπωθεί και η άποψη ότι το μοναστήρι είναι πολύ παλαιότερο και ειδικότερα ότι είχε ιδρυθεί το 1101, με βάση μαρτυρίες σύμφωνα με τις οποίες η εν λόγω χρονολογία ήταν γραμμένη παλαιότερα στον τρούλο του ναού και σβήστηκε με τον καιρό Τα μοναστήρια της Μητροπόλεως Σισανίου και Σιατίστης, Αναστασίου Δάρδα, Μακεδονική Βιβλιοθήκη –Δημοσιεύματα της Εταιρείας Μακεδονικών Σπουδών, Θεσσαλονίκη 1993, σελ. 68 Η ενδεχόμενη όμως ύπαρξη παλαιότερου ναού, στη θέση του οποίου χτίστηκε ο ναός που σώζεται σήμερα, δεν αποδεικνύεται από γραπτές πηγές. Το 12ο αιώνα η περιοχή υπαγόταν στην επισκοπή Καστοριάς αλλά στα αρχεία της μητρόπολης Καστοριάς δε γίνεται αναφορά σε μοναστήρι στην περιοχή του Δρυόβουνου. Τα μοναστήρια της Μητροπόλεως Σισανίου και Σιατίστης, Αναστασίου Δάρδα, Μακεδονική Βιβλιοθήκη –Δημοσιεύματα της Εταιρείας Μακεδονικών Σπουδών, Θεσσαλονίκη 1993, σελ. 67

 Παραπομπές 

 Πηγές 
 Τα μοναστήρια της Μητροπόλεως Σισανίου και Σιατίστης, Αναστασίου Δάρδα, Μακεδονική Βιβλιοθήκη –Δημοσιεύματα της Εταιρείας Μακεδονικών Σπουδών, Θεσσαλονίκη 1993.

 Εξωτερικοί Σύνδεσμοι 

 Ιερά Μονή Μεταμορφώσεως του Σωτήρος, Δρυόβουνο Κοζάνης, Άρθρο Νικολάου Τσαντίρη, http://greekorthodoxreligioustourism.blogspot.com/2015/03/i.html

Κατηγορία:Μονές της περιφερειακής ενότητας Κοζάνης
Κατηγορία:Δήμος Βοΐου